**Pielikums Nr.2**

**NORAKSTS**

**Latvijas Republika**

bāriņtiesa

Smiltenē,

2014. gada 21.jūlijā Nr.1-6/\_\_

***Lēmums***

***Par VĀRDS UZVĀRDS un VĀRDS UZVĀRDS ārpusģimenes aprūpes lietas nodošanu izskatīšanai Smiltenes novada bāriņtiesai***

Smiltenes novada bāriņtiesa šādā sastāvā:

priekšsēdētāja

tiesas locekļi:

ar sekretāri

 bāriņtiesas sēdē bāriņtiesas telpās izskatīja jautājumu lietā Nr. 5-1/3-2014 par nepilngadīgās ***BĒRNA*** ***VĀRDS UZVĀRDS un BĒRNA VĀRDS UZVĀRDS*** ārpusģimenes aprūpes lietas nodošanu Smiltenes novada bāriņtiesai, un **konstatēja**

ka Smiltenes novada bāriņtiesa (turpmāk-bāriņtiesa) 2014.gada 17.jūlijā saņēma informāciju no Latvijas Republikas Tieslietu ministrijas, kurā norādīts, ka nepilngadīgie ***BĒRNA*** ***VĀRDS UZVĀRDS*** (dzimis) un ***BĒRNA VĀRDS UZVĀRDS*** (dzimis), nodoti Peterborough pašvaldības iestādes (Peterborough Local Authority) pagaidu aprūpē, kad pašvaldībai kļuva zināms no policijas sniegtās informācijas, ka bērni tiek atstāti bez uzraudzības slēgtā telpā. Bērni bieži tika atstāti viņiem nepiemērotās telpās (gultas bija mitras no urīna un netīras no fekālijām, kas bija arī uz grīdas un sienām). Apsekošanā atklājās, ka bērni bija netīri un atstāti novārtā, to zobu aprūpes vajadzības ir tikušas atstātas novārtā. Tiek uzskatīts, ka bērni ir bijuši pakļauti iereibušu personu savstarpējai vardarbībai ģimenē.

Bāriņtiesa, pēc Tieslietu ministrijas pieprasījuma, sniedza informāciju par ***BĒRNA VĀRDS UZVĀRDS*** (p.k., deklarētās dzīvesvietas adrese) tēvu ***VĀRDS UZVĀRDS***, kura pašreizējā atrašanās vieta ir Anglijā, Liverpūlē. Savukārt ***BĒRNA VĀRDS UZVĀRDS*** (p.k., deklarētā dzīvesvieta) tēvs ***VĀRDS UZVĀRDS*** faktiski dzīvo un strādā Smiltenes pilsētā un ir gatavs nogādāt savu bērnu Latvijā, pats aizbraucot pakaļ.

***MĀTES VĀRDS UZVĀRDS***, (p.k., faktiskās dzīvesvietas adrese), Smiltenes novada bāriņtiesas redzes lokā nonākusi 2010.gadā, kad par bērna ***VĀRDS UZVĀRDS*** nepietiekamu aprūpi ziņojusi Vidzemes slimnīca. ***BĒRNA*** ***VĀRDS UZVĀRDS*** aprūpi uzņēmās viņa tēvs ***VĀRDS UZVĀRDS***. Tika lemts jautājums par valsts ģimenes pabalsta izmaksas pārtraukšanu ***VĀRDS UZVĀRDS***. 2011. gadā jūlijā ***VĀRDS UZVĀRDS*** devās strādāt uz ārvalstīm un māte uzņēmās bērna aprūpi.

2014.gada 14.jūlijā Apvienotās Karalistes kompetentajā tiesā (turpmāk - tiesa) notika tiesas sēde, kuru apmeklēja arī ***BĒRNA*** ***VĀRDS UZVĀRDS*** tēvs ***VĀRDS UZVĀRDS*** (dzimis) un vietējā iestāde noorganizēja viņam juridisko pārstāvi. ***TĒVS VĀRDS UZVĀRDS*** nepretendēja uz sava dēla ***BĒRNA VĀRDS UZVĀRDS*** aprūpi, tikai norādīja, ka vēlētos, lai viņa māsa, kura dzīvo Latvijā, tiktu izvērtēta kā iespējamā aizbildne viņa dēlam, ja bērnu nevarēs atgriezt mātes ***MĀTES*** ***VĀRDS UZVĀRDS*** (dzimusi) aprūpē.

***TĒVS VĀRDS UZVĀRDS*** 18.07.2014. iesniedza bāriņtiesā iesniegumu, kurā apliecināja, ka nepiekrīt dēla ***VĀRDS UZVĀRDS*** nodošanai Peterborough pašvaldības iestādes (Peterborough Local Authority) aprūpē un izteica lūgumu lemt par ***VĀRDS UZVĀRDS*** ārpusģimenes lietas izskatīšanu Latvijas Republikā.

17.07.2014. bāriņtiesa saņēma Pīterboro ģimenes tiesas (Family Court at Peterborough) 14.07.2014. spriedumu, bāriņtiesa iepazinās ar Pīterboro ģimenes tiesas (Family Court at Peterborough) sociālo darbinieku veikto vērtējumu par ***MĀTI*** ***VĀRDS UZVĀRDS***. Bāriņtiesa, iepazīstoties ar Pīterboro ģimenes tiesas (Family Court at Peterborough) spriedumu, atzīst, ka tas ir objektīvs un izsmeļoši atklāj lietas būtību. Bāriņtiesa akceptē veikto pētījumu par bērnu ***VĀRDS UZVĀRDS*** un ***VĀRDS UZVĀRDS*** aprūpi un bažām par bērnu apdraudējumu mātes ***VĀRDS UZVĀRDS*** aprūpē.

1989.gada 20.novembrī pieņemtās ANO Konvencijas par bērna tiesībām 3.pants nosaka, ka:

1. visās darbībās attiecībā uz bērniem neatkarīgi no tā, vai tās veic valsts iestādes vai privātiestādes, kas nodarbojas ar sociālās nodrošināšanas jautājumiem, tiesas, administratīvie vai likumdošanas orgāni, uzmanība pirmām kārtām tiek veltīta tam, lai vislabāk nodrošinātu bērna intereses.

2. Dalībvalstis apņemas nodrošināt bērnam tādu aizsardzību un gādību, kāda nepieciešama viņa labklājībai, ņemot vērā viņa vecāku, aizbildņu vai citu saskaņā ar likumu par bērnu atbildīgo personu tiesības un pienākumus, un šajā nolūkā piemēro visus attiecīgos likumdošanas un administratīvos līdzekļus.

3. Dalībvalstis gādā par to, lai iestādes, dienesti un orgāni, kas ir atbildīgi par bērnu aprūpi vai viņu aizsardzību, atbilstu kompetentu orgānu noteiktajām normām, tai skaitā drošības un veselības aizsardzības ziņā un to personāla kvantitātes un piemērotības aspektā, kā arī kompetentas uzraudzības sfērā.

Bāriņtiesa, saskaņā ar 1989.gada 20.novembrī pieņemtās ANO Konvencijas par bērna tiesībām 20.panta trešo daļu ,kas paredz, ka izskatot aprūpes variantus, pienācīgi jāievēro bērna audzināšanas pēctecības vēlamā saglabāšana un viņa etniskā izcelsme, reliģiskā un kultūras piederība un dzimtā valoda, uzskata, ka ***VĀRDS UZVĀRDS*** un ***VĀRDS UZVĀRDS*** vislabākajās interesēs, viņu turpmākā aprūpe ir jānodrošina Latvijas Republikā.

 Bāriņtiesa norāda, ka tās ieskatā atbilstoši **Padomes 2003.gada 27.novembra Regulas (EK) Nr.2201/2003 par jurisdikciju un spriedumu atzīšanu un izpildi laulības lietās un lietās par vecāku atbildību un par Regulas (EK) Nr.1347/2000 atcelšanu (turpmāk – Regula)** **15.pantam *VĀRDS UZVĀRDS*** un ***VĀRDS UZVĀRDS* ir īpaša saikne ar Latviju** šādu iemeslu dēļ:

1. ***VĀRDS UZVĀRDS*** un ***VĀRDS UZVĀRDS*** pastāvīgās dzīvesvietas un pilsonības valsts ir uzskatāma Latvijas Republika, jo nepilngadīgā Apvienotajā Karalistē dzīvo nepilnu gadu, ***VĀRDS UZVĀRDS*** un ***VĀRDS UZVĀRDS*** ir mazgadīgi bērni, līdz ar to viņi nav integrējušies Apvienotās Karalistes vidē un viņiem nav izveidojusies noturīga saikne ar Apvienoto Karalisti.
2. Latvijas Republika ir bērna vecāku ***VĀRDS UZVĀRDS***, ***VĀRDS UZVĀRDS***, ***VĀRDS UZVĀRDS*** pilsonības un pastāvīgās dzīvesvietas valsts, jo vecāki bija devušies uz Apvienoto Karalisti strādāt.

Bāriņtiesu likuma 16.panta 5.punkts nosaka, ka bāriņtiesai ir tiesības: iesniegt tiesā prasības pieteikumus un pieteikumus bērna vai aizgādnībā esošās personas interesēs, izņemot pieteikumus par rīcībspējas ierobežošanu un pārskatīšanu un pagaidu aizgādnības nodibināšanu, kā arī prasības pieteikumus par paternitātes pieņēmuma apstrīdēšanu.

Vadoties no teiktā, pārbaudot lietas materiālus, ievērojot bērna intereses un pamatojoties uz ANO Konvencijas par bērnu tiesībām 3.pantu, 20.panta trešo daļu, Bāriņtiesu likuma 16.panta 5.punktu, Regulas (EK) Nr.2201/2003 par jurisdikciju un spriedumu atzīšanu un izpildi laulības lietās un lietās par vecāku atbildību un par Regulas (EK) Nr.1347/2000 atcelšanu 15.pantu Smiltenes novada bāriņtiesa **nolēma**:

**lūgt Pīterboro ģimenes tiesu (Family Court at Peterborough) saskaņā ar Padomes 2003.gada 27.novembra Regulas (EK) Nr.2201/2003 par jurisdikciju un spriedumu atzīšanu un izpildi laulības lietās un lietās par vecāku atbildību un par Regulas (EK) Nr.1347/2000 atcelšanu** **15.pantu**  **nodot nepilngadīgo *VĀRDS UZVĀRDS*** un ***VĀRDS UZVĀRDS*, deklarētā dzīvesvieta ADRESE, ārpusģimenes aprūpes lietu izskatīšanai Smiltenes novada bāriņtiesai.**

 Lēmums stājas spēkā nekavējoties un izpildāms ar spēkā stāšanās brīdi.

|  |  |  |
| --- | --- | --- |
| Bāriņtiesas priekšsēdētāja: | ( personiskais paraksts) |  |
|  |  |  |
| Bāriņtiesas locekļi: | (personiskie paraksti) |  |
|  (zīmogs) |  |  |
|  |  |  |

Noraksts pareizs

Smiltenē 21.07.2014.

Bāriņtiesas priekšsēdētāja

Dokumenta oriģināls glabājas Smiltenes novada bāriņtiesas 2014.gada lietā Nr.